آمریکانین فلوریدا ایالتینده بیر اوخولدا تشکیل اولونان سلاح‌لی سالدیری‌دا ۱۷ نفر حیاتینی ایتیردی.
برووارد شهرین‌ده‌کی اوخولون اسکی اؤیرنجی‌لرین‌دن سالدیرقان نیکولاس کروز گؤزآلتینا آلیندی.
یئرلی ساعاتلا گون اورتادان سونرا باش وئره‌ن سالدیرینین آردین‌دان پلیسین حادثه‌یه مداخیله ائتدیگی، حادثه سونراسی اوخولون باغلانماسی و بوتون اؤیرنجی‌لرین تخلیه ائدیلدیگی بیلدیریلدی.
خسته‌خانایا قالدیریلان یارالیلارین وضعیتی حاقین‌دا معلومات وئریلمه‌دی.
آمریکا فدرال سوروشدورما بیروسونون (اف‌بی‌آی) باشلاتدیغی سوروشدورما ایسه داوام ائدیر.
آمریکا پرزیدنتی دونالد ترامپ، حادثه‌دن بیر نئچه ساعات سونرا تویتر حسابین‌دان آچیقلامالار وئردی.
ترامپ، "دعالاریمیز و تعزیه‌لریمیز، فلوریداداکی دهشتلی سالدیریدا حیاتینی ایتیره‌نلرین عائله‌لری و یاخینلاری ایله برابردیر. هئچ بیر اؤیرنجی، اؤیرتمن و یا باشقا بیری بیر آمریکا اوخولوندا اؤزونو گوونسیز حس ائتمه‌مه‌لی" مئساژینی پایلاشدی.
